CELEX: 32010R1103
Language: hr
Date: 2010-11-29 00:00:00
Title: Uredba Komisije (EU) br. 1103/2010 od 29. studenoga 2010. o utvrđivanju, u skladu s Direktivom 2006/66/EZ Europskog parlamenta i Vijeća, pravila o označivanju kapaciteta prijenosnih sekundarnih (koje se mogu puniti) i automobilskih baterija i akumulatora  Tekst značajan za EGP

13/Sv. 59
            
            
               HR
            
            
               Službeni list Europske unije
            
            
               172
            
         32010R1103
   
               L 313/3
            
            
               SLUŽBENI LIST EUROPSKE UNIJE
            
         UREDBA KOMISIJE (EU) BR. 1103/2010
   od 29. studenoga 2010.
   o utvrđivanju, u skladu s Direktivom 2006/66/EZ Europskog parlamenta i Vijeća, pravila o označivanju kapaciteta prijenosnih sekundarnih (koje se mogu puniti) i automobilskih baterija i akumulatora
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2006/66/EZ Europskog parlamenta i Vijeća od 6. rujna 2006. o baterijama i akumulatorima i o otpadnim baterijama i akumulatorima te o stavljanju izvan snage Direktive 91/157/EEZ  (1), a posebno njezin članak 21. stavak 2. i članak 21. stavak 7.,
   budući da:
   
               (1)
            
            
               Smanjenje količine otpada može se postići povećanjem životnog vijeka sekundarnih baterija (koje se mogu puniti). Odabirom odgovarajuće baterije za uređaj smanjila bi se količina otpadnih baterija i akumulatora.
            
         
               (2)
            
            
               Bitno je da se informacije o označivanju kapaciteta dostave usklađenim i ponovljivim metodama koje se mogu kontrolirati, kako bi se proizvođačima osigurala poštena konkurencija i usklađene vrijednosti kvalitete.
            
         
               (3)
            
            
               Direktiva 2006/66/EZ propisuje da sve prijenosne i automobilske baterije i akumulatori moraju imati oznaku kapaciteta. Oznaka kapaciteta namijenjena je za pružanje korisnih, lako razumljivih i usporedivih informacija krajnjim korisnicima prilikom kupnje prijenosnih i automobilskih baterija i akumulatora.
            
         
               (4)
            
            
               U skladu s člankom 21. stavkom 7. Direktive 2006/66/EZ, mogu se odobriti izuzeća od zahtjeva za označivanje kapaciteta.
            
         
               (5)
            
            
               Uputno je odobriti ta izuzeća za baterije i akumulatore koji se prodaju ugrađeni u uređaje i krajnji ih korisnici ne mogu ukloniti, zbog sigurnosnih razloga, učinkovitosti, medicinskih razloga ili zbog cjelovitosti podataka i kontinuirane opskrbe energijom. Te baterije i akumulatori nisu dostupni krajnjim korisnicima, te stoga krajnji korisnici ne moraju donositi odluku o njihovoj kupnji.
            
         
               (6)
            
            
               Poželjno je da se informacije temelje na postojećim međunarodnim i europskim normama kako bi se krajnjim korisnicima osigurale točne informacije na pouzdanoj znanstvenoj i tehničkoj osnovi.
            
         
               (7)
            
            
               Treba uskladiti postojeća pravila o označivanju kapaciteta za prijenosne sekundarne (koje se mogu puniti) i automobilske baterije i akumulatore. Treba ocijeniti i moguće usklađivanje pravila o označivanju kapaciteta za prijenosne primarne baterije (koje se ne mogu puniti).
            
         
               (8)
            
            
               Proizvođačima baterija i akumulatora treba najmanje 18 mjeseci za prilagodbu njihovih tehnoloških procesa novim zahtjevima za označivanje kapaciteta.
            
         
               (9)
            
            
               Mjere predviđene ovom Uredbom u skladu su s mišljenjem Odbora uspostavljenog člankom 18. Direktive 2006/12/EZ Europskog parlamenta i Vijeća od 5. travnja 2006. o otpadu  (2),
            
         DONIJELA JE OVU UREDBU:
   Članak 1.
   Područje primjene
   1.   Ova se Uredba primjenjuje na prijenosne sekundarne (koje se mogu puniti) i automobilske baterije i akumulatore koji su prvi put stavljeni na tržište 18 mjeseci nakon datuma iz članka 5.
   2.   Ova se Uredba ne primjenjuje na prijenosne sekundarne (koje se mogu puniti) baterije i akumulatore koji su navedeni u Prilogu I.
   Članak 2.
   Određivanje kapaciteta
   1.   Električni naboj koji baterija ili akumulator može isporučiti pod određenim uvjetima smatra se kapacitetom baterije ili akumulatora.
   2.   Kapacitet prijenosnih sekundarnih (koje se mogu puniti) baterija i akumulatora određuje se na temelju normi IEC/EN 61951-1, IEC/EN 61951-2, IEC/EN 60622, IEC/EN 61960 i IEC/EN 61056-1, ovisno o kemijskim tvarima koje sadrže, kao što je utvrđeno u Prilogu II. dijelu A.
   3.   Kapacitet automobilskih baterija i akumulatora određuje se na temelju norme IEC 60095-1/EN 50342-1, ovisno o kemijskim tvarima koje sadrže, kao što je utvrđeno u Prilogu II. dijelu B.
   Članak 3.
   Jedinica za mjerenje kapaciteta
   1.   Kapacitet prijenosnih sekundarnih (koje se mogu puniti) baterija i akumulatora izražava se u „miliamper-satima” ili „amper-satima”, pri čemu se upotrebljavaju kratice mAh odnosno Ah.
   2.   Kapacitet automobilskih baterija i akumulatora izražava se u „amper-satima” (Ah) i „amperima pri hladnom startu (Cold Cranking)” (A), pri čemu se upotrebljavaju obje navedene kratice.
   Članak 4.
   Dizajn oznake kapaciteta
   1.   Prijenosne sekundarne (koje se mogu puniti) baterije i akumulatori označeni su oznakom koja sadrži informacije iz Priloga III. dijela A. Minimalna veličina oznake određuje se u skladu s vrstom baterije i akumulatora, kao što je utvrđeno u Prilogu IV. dijelu A.
   2.   Sve automobilske baterije i akumulatori označeni su oznakom koja sadrži informacije iz Priloga III. dijela B. Minimalna veličina oznake određuje se u skladu s vrstom baterije i akumulatora, kao što je utvrđeno u Prilogu IV. dijelu B.
   Članak 5.
   Stupanje na snagu
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. studenoga 2010.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 266, 26.9.2006., str. 1.
   
      (2)  SL L 114, 27.4.2006., str. 9.
   PRILOG I.
   
      Izuzeća od zahtjeva za označivanje kapaciteta
   
   
               1.
            
            
               Prijenosne sekundarne (koje se mogu puniti) baterije i akumulatori, koji su ugrađeni u uređaje ili namijenjeni za ugradnju u uređaje prije dostavljanja krajnjim korisnicima, te se ne mogu ukloniti, u skladu s člankom 11. Direktive 2006/66/EZ, izuzimaju se iz područja primjene ove Uredbe.
            
         PRILOG II.
   
      Mjerenje kapaciteta prijenosnih sekundarnih (koje se mogu puniti) i automobilskih baterija i akumulatora
   
   
      Dio A.   Prijenosne sekundarne (koje se mogu puniti) baterije i akumulatori
   
   
               1.
            
            
               Nazivni kapacitet prijenosnih sekundarnih nikal-kadmijskih baterija i akumulatora mjeri se u skladu s normama IEC/EN 61951-1 i IEC/EN 60622.
            
         
               2.
            
            
               Nazivni kapacitet prijenosnih sekundarnih nikal-metal-hidridnih baterija i akumulatora mjeri se u skladu s normom IEC/EN 61951-2.
            
         
               3.
            
            
               Nazivni kapacitet prijenosnih sekundarnih litijevih baterija i akumulatora mjeri se u skladu s normom IEC/EN 61960.
            
         
               4.
            
            
               Nazivni kapacitet prijenosnih sekundarnih olovnih baterija i akumulatora mjeri se u skladu s normom IEC/EN 61056-1.
            
         
      Dio B.   Automobilske baterije i akumulatori
   
   
               1.
            
            
               Nazivni kapacitet i kapacitet pri hladnom startu za automobilske baterije i akumulatore (olovni pokretači) mjeri se u skladu s normom IEC 60095-1/EN 50342-1.
            
         PRILOG III.
   
      Informacije na oznakama kapaciteta
   
   
      Dio A.   Prijenosne sekundarne (koje se mogu puniti) baterije i akumulatori
   
   Oznaka kapaciteta prijenosnih sekundarnih (koje se mogu puniti) baterija i akumulatora sadrži sljedeće informacije:
   
               1.
            
            
               za prijenosne sekundarne nikal-kadmijske (NiCd), nikal-metal-hidridne (Ni-MH) i litijeve baterije i akumulatore, nazivni kapacitet kao što je utvrđeno u normama IEC/EN 61951-1, IEC/EN 60622, IEC/EN 61951-2 i IEC/EN 61960:
               
                           (a)
                        
                        
                           kao cijeli broj kada je kapacitet izražen u „mAh”, osim prijenosnih sekundarnih (koje se mogu puniti) baterija i akumulatora namijenjenih za primjenu u električnim alatima;
                        
                     
                           (b)
                        
                        
                           kao decimalni broj s jednom znamenkom kada je kapacitet izražen u „Ah” i kao cijeli broj kada je kapacitet izražen u „mAh” za sve prijenosne sekundarne (koje se mogu puniti) baterije i akumulatore namijenjene za primjenu u električnim alatima;
                        
                     
                           (c)
                        
                        
                           sa stupnjem točnosti koji je propisan normama IEC/EN 61951-1, IEC/EN 61951-2, IEC/EN 60622 i IEC/EN 61960;
                        
                     
         
               2.
            
            
               za prijenosne sekundarne olovne baterije i akumulatore, minimalna vrijednost nazivnog kapaciteta u uzorku navedenom u normi IEC/EN 61056-1:
               
                           (a)
                        
                        
                           kao decimalni broj s jednom znamenkom kada je kapacitet izražen u „Ah”, osim prijenosnih sekundarnih (koje se mogu puniti) baterija i akumulatora za primjenu u električnim alatima; i
                        
                     
                           (b)
                        
                        
                           sa stupnjem točnosti koji je propisan normom IEC/EN 61056-1.
                        
                     
         
      Dio B.   Automobilske baterije i akumulatori
   
   Oznaka kapaciteta automobilskih baterija i akumulatora sadrži sljedeće informacije:
   
               1.
            
            
               nazivni kapacitet i kapacitet pri hladnom startu, kao što je utvrđeno u normi IEC 60095-1/EN 50342-1;
            
         
               2.
            
            
               vrijednost nazivnog kapaciteta i struja pri startu, prikazana kao cijeli broj sa stupnjem točnosti ± 10 % od nominalne vrijednosti.
            
         PRILOG IV. 			
   
      Minimalna veličina i položaj oznaka kapaciteta
   
   
      Dio A.   Prijenosne sekundarne (koje se mogu puniti) baterije i akumulatori
   
   Oznake kapaciteta prijenosnih sekundarnih (koje se mogu puniti) baterija i akumulatora moraju ispunjavati sljedeće zahtjeve:
   
               1.
            
            
               za pojedinačne baterije i akumulatore, osim gumbastih ćelija i memorijskih zamjenskih baterija:
               
                           (a)
                        
                        
                           na bateriji i akumulatoru: minimalna veličina oznake je 1,0 x 5,0 mm (H x L)  (1);
                        
                     
                           (b)
                        
                        
                           na ambalaži (prednji dio) baterija i akumulatora: minimalna veličina oznake je 5,0 x 12,0 mm (H x L);
                        
                     
                           (c)
                        
                        
                           oznaka je smještena na ambalaži (prednji dio) i na baterijama i akumulatorima unutar ambalaže;
                        
                     
                           (d)
                        
                        
                           za baterije i akumulatore koji se prodaju bez ambalaže, oznaka je smještena na samoj bateriji i akumulatoru;
                        
                     
         
               2.
            
            
               za baterijske sklopove:
               
                           (a)
                        
                        
                           za baterijske sklopove u kojima je površina najveće stranice manja od 70 cm², minimalna veličina oznake je 1,0 x 5,0 mm (H x L);
                        
                     
                           (b)
                        
                        
                           za baterijske sklopove u kojima je površina najveće stranice jednaka ili veća od 70 cm², minimalna veličina oznake je 2,0 x 5,0 mm (H x L);
                        
                     
                           (c)
                        
                        
                           oznaka je smještena samo na vanjskom kućištu sklopa ćelije (ćelija), a ne na svakoj pojedinoj ćeliji unutar kućišta;
                        
                     
         
               3.
            
            
               ako je veličina baterije, akumulatora ili baterijskog sklopa takva da se na njoj ne može prikazati oznaka minimalne veličine, kapacitet je prikazan na ambalaži oznakom čija je veličina najmanje 5,0 x 12,0 mm (H x L). U tom slučaju, te ako baterija, akumulator ili baterijski sklop nema vlastitu ambalažu, kapacitet je označen na ambalaži uređaja s kojim se baterije, akumulatori ili baterijski sklopovi prodaju;
            
         
               4.
            
            
               za gumbaste ćelije i memorijske zamjenske baterije:
               
                           (a)
                        
                        
                           na ambalaži (prednji dio): minimalna veličina oznake je 5,0 x 12,0 mm (H x L);
                        
                     
                           (b)
                        
                        
                           oznaka je smještena na prednjem dijelu ambalaže.
                        
                     
         
      Dio B.   Automobilske baterije i akumulatori
   
   Oznake kapaciteta automobilskih baterija i akumulatora moraju ispunjavati sljedeće zahtjeve:
   
               (a)
            
            
               oznaka pokriva najmanje 3 % površine najveće stranice automobilske baterije i akumulatora, do najveće veličine od 20 x 150 mm (H x L);
            
         
               (b)
            
            
               oznaka je smještena na samoj bateriji ili akumulatoru, na jednoj od stranica baterije ili akumulatora osim donje stranice.
            
         
      (1)  Visina (H); dužina (L).